Allen dien, die disen brief ✳ an sehent, ✳ alder hoͤrent lesen, kùnden wir, von gottes vorhengde abt, Cuͦnrat, ✳ un̄ der ✳ ✳ convent Aller Hailigen dez gotzhis ze Schafusen, ✳ Sant Benedictes orden, Costenzer bistoͧms,
daz die erberen lùt Ruͦdolf von Seon ✳ un̄ Johans, sin sun, ainhelleklich un̄ willeklich, dur ir rehten not von geltes wegen hant fùrkoͧft ✳ un̄ geben in rehtes koͧfes namen der erberen ✳ un̄ beschaidenun vroͧwen,
fron Guͦten, Wernhers, seligen, Kriesins, wirttininn, ✳ Cuͦnrat ✳ un̄ Adilhailt, ir kinden, burgnˀ von Zùrich, un̄ ir ✳ ✳ erben, ✳ ✳ vroͧwen ✳ un̄ ✳ ✳ mannen, fùr sich, ✳ un̄ fùr alle ir ✳ ✳ erben, ir tail dez hoves ze Stoͧfen
in ✳ ✳ Ergoͤ mit dem zehenden, der in den selben hof hoͤret, dem selben tail gegen rehten tail, den sù gemainlich hatten ✳ un̄ besazen mit Johans dem Gesseler von Maienbˀg, der erbe von ùnsˀm vorgenanten gotzhus ist,
un̄ ùns gilt ze ir halben tail ainlùf mutte roggen, ✳ ainen mutte bonan, ✳ un̄ drithalben schillinge pfenninge ellù jar ze sant Gallen dult, den fro Hemine, Uͦlrich Kiesers muͦter, buwet umbe fùnfzig ✳ un̄ siben
march guͦtz silbers Zùrichˀ gewiht, ✳ der sù beidù ✳ als sù vor ùns saiten ✳ un̄ verjahen gewerent sint ✳ un̄ inen ze ir noͤten ze guͦtem nutzze komen sint, ✳ unde hant sich enzigen vor ùns vrilich ✳ un̄ willeklich ✳ an ùnsˀ hant ir tailes gar ✳ un̄ genzelich dez vorgenanten hoves ✳ un̄ zehenden ✳ un̄ aller der rehtunge, ✳ so dar zuͦ gehoͤret ✳ aldˀ sù je dar an gewͥnnen, ✳ un̄ aller der vorderunge ✳ un̄ ansprach, so sù ✳ alder
dehain ir ✳ ✳ erben an dem vorgenanten hof ✳ un̄ zehenden nah gewonhait, ✳ nah erbeschaft, ✳ alder nah sitte der gegeni ✳ ald dez landes ✳ jemer kùndin, ✳ ald moͤhtin dehainen weg vor gaisthelichem ✳ alder vor
weltlichem geriht gewͥnnen, ✳ un̄ daz man den selben zins sol weran ✳ ze dem vorgenanten zil, ze sant Gallen dult, uf dem vorgescͥben hof ✳ alder ze Lenzburg, wederent der ✳ ✳ kamerer wil, ✳ alder sin
gewisse ✳ botte, ✳ un̄ daz man sol geben dem ✳ ✳ kamerer ✳ aldˀ sinem ✳ ✳ botten, zwai mal, ✳ un̄ swele tail den zins denne niht riht, der sol denne den schaden han, swas fùrzeret wyt fùr dù zwai mal.
sù haint oͧch gelobt ✳ unde lobant an disem brief ✳ fùr sich ✳ un̄ fùr alle ir ✳ ✳ erben ✳ un̄ ✳ ✳ nahkomen, dien vorgenanten fron Guͦten, ✳ Cuͦnrat ✳ un̄ Adilhait, ir kinden, ✳ unde ir ✳ ✳ erben,
froͧwen ✳ un̄ ✳ ✳ mannen, dez vorgescͥben hofz mit den zehenden ✳ unde aller der rehtunge, ✳ vrihait ✳ un̄ ehafti, ✳ so dar zuͦ hoͤret, reht weren ze sîne ✳ an gaischtlichem ✳ alder an weltlichem geriht
un̄ an allen den stetten, da sù werschaft bedurfen, fùr ain reht, ewig erbe von ùnsˀm vorgenanten gotzhus ✳ un̄ haint ùns beidù fùr sich ✳ un̄ fùr alle ir ✳ ✳ erben den vorgenanten hof
mit dem zehenden, ✳ mit aller rehtunge, vrhait ✳ unde ehafti, ✳ so dar zuͦ hoͤret ✳ un̄ als sù ez von alter har haint braht, ùns lideklich uf geben ✳ in ùnser hant ze ùnsˀn ✳ un̄ ze ùnsers vorgenanten gotzhus wegen ✳ mit dem gedinge, ✳ daz wir den selben hof mit dem zehenden lihen den vorgenanten fron Guͦten, ✳ Cuͦnrat ✳ un̄ Adilhait, ir kinden, ✳ un̄ ir ✳ ✳ erben, ze rehtem erbe ✳ un̄
dur ir baider bette, ✳ so namen wir den selben hof mit den zehenden ✳ un̄ mit aller der rehtunge, so dar zuͦ hoͤret von inan beiden uf in ùnsˀ hant ✳ un̄ han verlihen ✳ un̄ lihen oͧch mit disem gegentwͥrtigen brief den vorgenanten hof mit den zehenden, mit aller rehtunge, vrihait ✳ un̄ ehafti, ✳ so dar zuͦ hoͤret, ✳ dem erberen ✳ un̄ dem beschaiden man hern Johansen Wolflaibschen, burgˀn von Zùrich, ze der vorgenanten fro Guͦten, ✳ Cuͦnrat ✳ und Adilhait, ir kinden, ✳ un̄ aller ir ✳ ✳ erben ✳ un̄ ✳ ✳ nahkomen wegen, ✳ ✳ vroͧwan ✳ un̄ ✳ ✳ manne, der rehter fùrweser
er hie umbe ist, ✳ un̄ den selben hof mit dem zehenden von ùns ze ir wegen ✳ ze enpfahenne, ✳ als er vor ùns mit offenen brieven bewart, ✳ die mit dez erberen herren, dez ✳ ✳ custers
insigel von Zùrich, besigilt waren, ✳ ze ùnsˀn ✳ un̄ ùnsers vorgenaten gotzhus wegen jemer eweklich ze habenne, ✳ ze besitzzenne ✳ un̄ ze niesenne, ✳ unansprech ✳ fùr die vorgenanten Ruͦdolfen, ✳
Johansen ✳ un̄ ir ✳ ✳ erben ✳ un̄ fùr ùns ✳ un̄ unser gotzhus ✳ un̄ fùr allermengelichen umbe den vorgenanten zins, ✳ den man ùnsers gotzhus ✳ ✳ botten jerlich uf dem guͦt entwͥrten
sol, ✳ als da vorgescͥben ist. ✳ un̄ dar umbe, ✳ daz diz allez war, ✳ stet ✳ un̄ unwalderber jemer eweklich belibe, ✳ so geben wir, abt Cuͦnrat ✳ un̄ der ✳ ✳ convent, der da vorgescͥben stat, der
vorgenanten fron Guͦten, ✳ Cuͦnraten ✳ un̄ Adilhait, ir kinden, ✳ unde allen iren ✳ ✳ erben, vrowan ✳ un̄ mannen, durc die bette der vorgenanten Ruͦdolfz ✳ un̄ Johans disen brief brief
besigilten ✳ mit ùnserm ✳ un̄ ùnsers ✳ ✳ conventz insigiln, ✳ ze ainer bestetgunge ✳ un̄ z ainem waren ✳ un̄ stetten urkùnde aller der dinge, dù da vorgescͥben stant. ✳ diz beschah, ✳ un̄ dirre brief
wart geben ✳ ze Schafusen, in ùnsˀm vorgenanten closter, do man zalt von gotz gebùrt drùzehenhundert jar, ✳ dar nah ✳ in dem ainlùften jar, ✳ an dem nehsten turnstag vor sant Mathies
tag, ✳ in dem nùnden zinsjar Romerre. ✳ da ze gegeni waren herre Cuͦnrat, der prior, ✳ un̄ herre Berhtolt, sin bruͦder, ✳ herre Cuͦnrat, der schenke, ✳ hˀn Johans von Retenbˀg, obere kellˀ,
hˀre Cuͦnrat Repfe, undere kellˀ, ✳ herre Burchart von Urvar, ✳ hˀre Ebirhart von Widlo, hˀre Cuͦnrat, der camerer, ✳ un̄ herre Johans Leri, priester, bruͦder dez vorgescͥben, ✳ ✳ conventz ✳
hˀre Hainrich von Zurzach, kilchˀre ze Moͤrinshusen, ✳ hˀre Johans Vende, ✳ hˀre Hainrich der Guttur, ewangelier, Hug von Radegge, ✳ Ruͤdiger im Turne, ✳ Jacob der Hùn, ✳ Jacob der Gizzenstaiger, burgˀ
ze Schafusen,✳ un̄ Johans Ringelikon, ✳ un̄ Ruͦdolf der Sengˀ, burgˀ ze Zùrich, ✳ un̄ ander biderber lùt genuͦg, die ze gegeni waren. ✳